b"\n_START_ARTICLE_\nHanif Kureishi\n_START_SECTION_\nBakgrunn\n_START_PARAGRAPH_\nHanif Kureishi vokste opp i en av Londons sydlige forsteder. Moren var fra England og faren Rafiushan fra Pakistan. Faren stammer opprinnelig fra Madras, men kom til Storbritannia for \xc3\xa5 studere jus. Han ga etterhvert opp studiene og arbeidet ved den pakistanske ambassaden i London. Rafiushan giftet seg med Audrey Buss og paret bosatte seg i Bromley. Der ble Hanif Kureishi f\xc3\xb8dt._NEWLINE_Kureishi gikk p\xc3\xa5 Bromley Technical High School. Han studerte filosofi, f\xc3\xb8rst ved Universitetet i Lancaster, siden ved King's College i London.\n_START_SECTION_\nForfatterskap\n_START_PARAGRAPH_\nKureishi fikk sitt gjennombrudd som manusforfatter till spillefilmen My Beautiful Laundrette fra 1985. Filmen, som ble regissert av Stephen Frears, handler om en pakistansk-britisk ung mann som vokser opp i 1980-tallets London. Gjennombruddet som forfatter kom med romanen Bydels-Buddha (1990). Boken ble filmatisert av BBC og sendt som tv-serie. Musikken til serien ble komponert av David Bowie._NEWLINE_Kureishi ble i 2008 utnevnt til kommand\xc3\xb8r av Den britiske imperieordenen."